KOMMISSIONEN FOR DE EUROPÆISKE FÆLLESSKABER 
K0M(94) 92 ende I i g udg. 
Bruxelles, den 23.03.1994 
BESKYTTELSE AF FÆLLESSKABETS FINANSIELLE INTERESSER 
BEKÆMPELSE AF SVIG 
KOMMISSIONENS STRATEGI FOR BEKÆMPELSE AF SVIG 
ARBEJDSPROGRAM FOR 1994 
BESKYTTELSE AF FÆLLESSKABETS FINANSIELLE INTERESSER 
BEKÆMPELSE AF SVIG 
KOMMISSIONENS STRATEGI FOR BEKÆMPELSE AF SVIG 
ARBEJDSPROGRAM FOR 1994 
Beskyttelsen af de offentlige finanser er af afgørende betydning for enhver troværdig og 
effektiv politik. Behovet for en bedre beskyttelse af Fællesskabets finansielle interesser, 
især i forbindelse med de nye bestemmelser i unionstraktaten, er ofte blevet fremhævet 
af Europa-Parlamentet, og blev det igen på Det Europæiske Råds møde i København den 
21. og 22. juni 1993, hvor stats- og regeringscheferne opfordrede Kommissionen til senest 
i marts 1994 at fremsætte forslag herom. 
Europa ændrede sig, da det indre marked blev en realitet og traktaten om Den Europæiske 
Union trådte i kraft. 
Det store fællesskabsbudget, der i 1994 andrager mere end 70 mia. ECU, og risikoen for 
misbrug af de finansielle midler kræver en mere kompleks fremgangsmåde, ligesom 
metoderne bør moderniseres og rationaliseres og de menneskelige og tekniske midler 
styrkes. 
Da de enkelte staters muligheder for at bekæmpe svig ikke slår til i en verden, hvor 
bedragerier med betydelige summer foregår på tværs af grænserne og berører flere 
forskellige dele af budgettet (egne indtægter, udgifter ....), er der behov for en fælles 
indsats. Den voksende økonomiske kriminalitet i grupper, der ligner virksomheder med 
forretningslignende forbindelser, og som forhandler indbyrdes, kræver, at bekæmpelsen 
af denne kriminalitet gøres til en prioritet inden for "den nye europæiske dimension"; 
derfor bør man benytte alle eksisterende instrumenter, herunder det samarbejde, der 
omhandles i afsnit VI i traktaten om Den Europæiske Union. 
I lighed med den organiserede kriminalitet bør bekæmpelsen af svig gå på tværs af 
grænserne, så der kan gribes ind på fællesskabsplan med en samordnet og kohærent 
indsats. 
Europas borgere må have tillid til, at den stadig voksende kriminalitet bremses; derfor bør 
bekæmpelsen af svig sættes i første række for et styrket partnerskab mellem 
medlemsstaterne og Kommissionen, så de sammen kan drage omsorg for, at fællesskabs­
retten overholdes og EU's finansielle midler beskyttes. I overensstemmelse med 
erklæringen fra økonomi- og finansministrene forsamlet i Rådet den 7. juni 1993 kan 
nærhedsprincippet ikke påberåbes ved opfyldelsen af disse mål. 
1. STYRKET PARTNERSKAB 
Det er først og fremmest medlemsstaterne, der har ansvaret for bekæmpelsen af svig; det 
er hovedsagelig dem, der har midlerne og beføjelserne til at gribe ind, men der er nu 
behov for, at man i højere grad arbejder på en helhedsløsning for hele Fællesskabets 
område. Alle faktorer i området må tages med ved risikoberegningen og målretningen af 
den fremtidige indsats. 
Indsatsen på nationalt plan alene er derfor ikke længere tilstrækkelig; alle midler må tages 
i brug samtidig for at sikre komplementariteten mellem medlemsstaternes indsats og 
Kommissionens støtte. 
Derfor kræver bekæmpelsen af svig et tæt og konstruktivt partnerskab mellem 
medlemsstaterne og Kommissionen. Et sådant partnerskab skal hvile på bestemmelserne 
i artikel 209A i TEU, hvor det hedder: 
Medlemsstaterne træffer de samme foranstaltninger til bekæmpelse af svig, der skader 
Fællesskabets finansielle interesser, som til bekæmpelse af svig, der skader deres egne 
fælles interesser. 
Med forbehold af andre bestemmelser i denne traktat samordner medlemsstaterne 
deres optræden med henblik på at beskytte Fællesskabets finansielle interesser mod 
svig. Med henblik herpå tilrettelægger de med hjælp fra Kommissionen et snævert, 
løbende samarbejde mellem de kompetente tjenester i deres administrationer. 
Kommissionen vil fremsætte de forslag, der skal til for at udvikle dette partnerskab og 
styrke samarbejdet. 
2. RETSGRUNDLAGET 
Retsgrundlaget for dette partnerskab består af flere klare bestemmelser i EF-traktaten. I 
henhold til denne traktats artikel 209A har både Kommissionen og medlemsstaterne 
veldefinerede forpligtelser og ansvar. Endvidere skal medlemsstaterne ifølge artikel 5 
overholde deres forpligtelser i henhold til traktaten og den afledte ret. Hvad Kommissio­
nen angår, er den ifølge artikel 205 forpligtet til at drage omsorg for gennemførelsen af 
Fællesskabets budget og i henhold til artikel 155 til at sørge for gennemførelsen af de i 
denne traktat indeholdte bestemmelser. 
Herudover er der i den afledte ret en række direktiver og forordninger fra Kommissionen 
eller Rådet, der tager sigte på at intensivere bedrageribekæmpelsen og styrke samarbejdet 
mellem medlemsstaterne og Kommissionen. 
Endelig er der med vedtagelsen af unionstraktaten udover de ovennævnte muligheder i 
henhold til EF-traktaten kommet et vigtigt nyt element til, nemlig bestemmelserne om 
samarbejde mellem regeringerne om retlige og indre anliggender (afsnit VI), der åbner 
nye muligheder for bedrageribekæmpelsen. Det gælder især artikel K.1.5, der udgør 
retsgrundlaget for Kommissionens fremtidige initiativer på området. I øvrigt kan Rådet 
i medfør af artikel K.9 ved enstemmighed beslutte, at artikel 100C i EF-traktaten skal 
finde anvendelse. 
Medlemsstaterne, Rådet og Kommissionen bør sammen sørge for, at dette nye 
retsgrundlag udnyttes optimalt. 
3. KOMMISSIONENS STRATEGI FOR BEKÆMPELSE AF SVIG 
Formålet med den ny strategi er at fastlægge kohærente retningslinjer, der kan danne 
ramme om mere konkrete foranstaltninger. Partnerskabet mellem medlemsstaterne og 
Kommissionen og en optimal udnyttelse af oplysningstiderne er af afgørende betydning 
for dette initiativ. 
De mange forskelligartede finansielle interesser, der er tale om, forstærker nødvendig­
heden af med henblik på beskyttelsen af disse interesser at skabe en fælles ramme og 
gøre bekæmpelsen af svig til en del heraf. Der må i en sådan ramme tages højde for, at 
hvis det skal lykkes at bekæmpe svig, kræver det en stringent koordinering af den indsats, 
der gøres af Kommissionen og medlemsstaterne. 
Beskyttelse af Fællesskabets finansielle interesser 
Fællesskabs­
bestemmelser 
og budget 
Evaluering Analyser dg 
kontrol 
Inddrivelse og 
•retsforfølgning 
Ovenstående diagram er en forenklet fremstilling af, hvordan Fællesskabets finansielle 
interesser beskyttes; med bekæmpelsen af svig som det centrale viser diagrammet det 
indbyrdes forhold mellem de forskellige nøglepunkter. 
I forbindelse med denne helhedsopfattelse bør det stå klart, at nok lægges hovedvægten 
på at komme konkrete tilfælde af svig til livs, men forebyggelse er stadig et vigtigt aspekt 
af beskyttelsen af de offentlige finanser. Det er en uundgåelig forudsætning for at 
beskytte Fællesskabets finansielle interesser. 
Hvis man skal forbedre beskyttelsen af Fællesskabets finansielle interesser, må der træffes 
konkrete foranstaltninger baseret på en kritisk gennemgang af ovennævnte elementer. 
Fællesskabets politikker gennemføres via EF-lovgivningen og finansieres over det 
almindelige budget. Denne lovgivning skal reducere mulighederne for svig og danne 
grundlag for en effektiv kontrol. 
For at være effektiv skal kontrollen målrettes, så man sikrer, at kontroltjenesterne 
koncentrerer indsatsen om risikofyldte sektorer. Man bør finde frem til sådanne sektorer 
ved hjælp af regnskabsrevisioner og risikoanalyser. 
Når der opdages tilfælde af svig, bør alt gøres for at inkassere beløb, som er blevet 
udbetalt på grundlag af ukorrekte oplysninger, eller som ikke er blevet indbetalt på 
forfaldsdagen. På linje hermed er det af afgørende betydning, at medlemsstaterne går til 
domstolene og gennemfører afskrækkende sanktioner. 
For at forbedre lovgivningen og alle de andre aspekter af bedrageribekæmpelsen bør man 
gennem en evaluering af tidligere tilfælde af svig tage ved lære af den erfaring, der er 
gjort. 
Den konkrete indsats for at sikre fællesskabsmidlerne den bedst mulige beskyttelse bør 
hovedsagelig tage udgangspunkt i en optimal udnyttelse af oplysningerne, så de 
forskellige aspekter af indsatsen kan målrettes. Med dette for øje vil Kommissionen i nært 
samarbejde med medlemsstaterne tage initiativ med henblik på at indsamle og 
udnytte efterforskningsresultater på bedst mulige måde og for at foretage de sammen­
holdende undersøgelser, der er uundværlige, hvis målsætningen skal opfyldes. Den vil 
således gøre alt, hvad der står i dens magt, for at forbedre det interne samarbejde og 
styrke partnerskabet med medlemsstaternes kompetente myndigheder. Denne 
helhedsopfattelse, der er baseret på modernisering af midler og fremgangsmåder (edb, 
efterforskning, risikoanalyse ), åbner mulighed for en mere målrettet indsats over for 
den fare, som grov økonomisk forbryderiskhed, herunder organiseret kriminalitet, 
frembyder. 
4. HOVEDLINJERNE Ï STRATEGIEN FOR BEKÆMPELSE AF SVIG 
Kommissionens nye strategi indeholder følgende fire hovedpunkter: 
En mere iøjnefaldende tilstedeværelse "i marken" og bedre underbygning af det 
daglige arbejde, der bør fokusere på risikosektorerne 
Styrkelse af partnerskabet mellem Kommissionen og medlemsstaterne, opbygning af 
informationsnet og bedre anvendelse af efterforskningsresultaterne 
Forbedring af Fællesskabets rammebestemmelser om bekæmpelse af svig i de enkelte 
sektorer 
Mere konvergens mellem de uensartede nationale lovgivninger 
4.1. EN MERE IØJNEFALDENDE TILSTEDEVÆRELSE "I MARKEN" OG BEDRE 
UNDERBYGNING AF DET DAGLIGE ARBEJDE 
Den praktiske indsats for at bekæmpe svig bør gøres i alle Fællesskabets økonomiske 
sektorer, men først og fremmest i dem, der anses for de mest udsatte. Både retsgrundlaget 
og de menneskelige ressourcer skal styrkes. Der hør drages omsorg for, at disse 
foranstaltninger ligeledes forer til et større omfang af tilbagebetalinger og/eller 
inkasseringer. 
I 1994 bør indsatsen vedrøre følgende prioriterede områder: 
à) Det daglige arbejde 
Kommissionen vil anvende alt disponibelt personale til at intensivere det daglige 
arbejde og støtte medlemsstaternes bestræbelser for at bekæmpe svig. 
Den vil bl.a. give prioritet til gennemførelse og koordinering af undersøgelser og 
efterforskning af komplekse tværnationale tilfælde af svig, hvor flere forskellige 
finansieringsinstrumenter er berørte. 
b) Strukturfondene (og andre udgifter, der ikke henhører under EUGFL - Garantisektio­
nen) 
Kommissionen vil udvide sine aktiviteter i denne del af Fællesskabets finanser. Der vil 
blive taget initiativ til 
hurtigere vedtagelse af bestemmelserne for medlemsstaternes indberetning af tilfælde 
af svig og uregelmæssigheder i forbindelse med strukturfondene 
sikring af, at medlemsstaterne indgiver oplysninger om tilfælde af uregelmæssighed 
til skade for strukturfondene, herunder om de administrative og juridiske følger heraf 
sikring af, at de nye instrumenter under Samhørighedsfonden ledsages af passende 
foranstaltninger til bekæmpelse af svig, bl.a. vedrørende indberetning af mis­
tænksomme tilfælde 
oprettelse i samarbejde med medlemsstaterne af faciliteter i Kommissionen til 
koordinering af bekæmpelsen af svig, bl.a. med henblik på metoder for risikoanalyser 
på alle udgiftsområder, der endnu ikke er dækket af specifikke foranstaltninger 
c) Eksportprocedurer 
Kommissionen vil sætte ind på fire områder for at mindske bedragerierne: 
udvikling i samarbejde med Fællesskabet af metoder for analyse af risici for hele 
Fællesskabet 
forbedring af toldproceduren for transit og overgang til edb 
præcisering af betingelserne for adgang til restitutioner i Kommissionens for­
ordning (EØF) nr. 3665/87(1) 
forbedring af kontrolprocedurerne gennem hyppigere og mere målrettede kontrolbesøg 
i medlemsstaterne, især med henblik på tværnationale transaktioner 
d) Egne indtægter 
Med henblik på at beskytte de traditionelle egne indtægter vil Kommissionen træffe 
særforanstaltninger, især på følgende områder: 
forbedring af toldproceduren for transit og overgang til edb sideløbende med 
ovennævnte lignende foranstaltning for eksportprocedurernes vedkommende 
hyppigere målrettede kontrolbesøg især med henblik på tværnationale transaktioner 
(,) Kommissionens forordning (EØF) nr. 3665/87 om fælles gennemførelsesbestemmelser 
for eksportrestitutioner af landbrugsprodukter. 
udbygning af databaserne i denne sektor 
tilføjelse af bestemmelser om gensidig bistand Og forvaltningssamarbejde i aftalerne 
med tredjelande 
konkret indgreb i tilfælde af omgåelse af bestemmelserne om præferencestilling ved 
import fra tredjelande. 
e) Inddrivelse af Fællesskabets budgetmidler 
Kommissionen vil træffe konkrete foranstaltninger med henblik på 
at foretage opfølgning af tilfælde af svig, så man kan vurdere kvaliteten af de 
foranstaltninger, der træffes for at inddrive Fællesskabets midler. Denne indsats vil 
bygge på mere fyldestgørende indberetninger fra medlemsstaterne og anvendelse af 
Kommissionens database IRENE(1) 
at sikre, at vedtagelsen af ændringerne til Rådets forordning (EØF) nr. 1552/89(2) 
sættes højt på prioriteringslisten, så opfølgningsprocedurerne i forbindelse med de 
egne indtægter forbedres 
at definere medlemsstaternes ansvar og deres forhold til de afgiftspligtige eller 
støttemodtagerne i inddrivelsesprocedurer, især i komplekse tilfælde, hvor flere 
medlemsstater er berørt og et nært samarbejde er påkrævet 
at fremsætte forslag med henblik på at undgå, at de nationale bestemmelser med 
tidsfrister for indledelse af en inkasseringsprocedure, er til hinder for eller kompli­
cerer opkrævningen af Fællesskabets budgetmidler. 
<l) IRENE er Kommissionens database over de tilfælde af svig og uregelmæssigheder, 
som medlemsstaterne i overensstemmelse med bestemmelserne i visse EF-retsakter 
har indberettet. 
(2) EFTLnr. 155 af 7.6 1989. 
10 
at fastlægge en procedure i forbindelse med visse udgiftsområder (f eks. EUGFL, 
Garantisektionen) på linje med proceduren i Rådets forordning (EØF) nr. 1552/89 om, 
at medlemsstaterne opfører fastlagte, men endnu ikke indgåede beløb i et særskilt 
regnskab, især for at forbedre tilsynet med opkrævningen af beløb, der er fejlagtigt 
udbetalt som følge af svig eller uregelmæssighed. 
4.2. EN STYRKELSE AF DET PARTNERSKAB MELLEM KOMMISSIONEN 
OG MEDLEMSSTATERNE, DER BL.A. OMHANDLER FORBEDRING OG 
ANVENDELSE AF EFTERFORSKNINGSRESULTATERNE 
Denne foranstaltning tilsigter en optimal udnyttelse af de ressourcer, der er sat af til 
bekæmpelsen af svig i medlemsstaterne og i Kommissionen. Princippet er altså, at man 
deles om ansvaret og om oplysningerne. Formålet bør være 
at styrke samarbejdet mellem medlemsstaternes og Kommissionens bedrageribekæm-
pelsestjenester, herunder det partnerskab, der skal gøre den daglige indsats mere 
effektiv 
at koncentrere arbejdet omkring indsamling og analyse qfefterforskningsresultaterne, 
idet Kommissionen ud fra en helhedsopfattelse vil behandle indsamling og 
gennemgang af oplysningerne med henblik på at dække alle Fællesskabets sektorer 
at forbedre metoderne til bekæmpelse af komplekse tilfælde af international svig og 
grov økonomisk kriminalitet, bl.a. forbindelserne til den organiserede kriminalitet 
at styrke initiativer vedrorende uddannelseskurser og udveksling af viden og know 
how. 
I 1994 vil man først og fremmest sætte ind på følgende arbejdsområder: 
a) Kommissionen vil intensivere kontakterne med medlemsstaternes bedrageribekæmpel-
sestjenester gennem 
udvikling af et integreret system af interne net og databaser med oplysninger, der er 
relevante for bekæmpelsen af svig, og som kan anvendes til støtte for det daglige 
arbejde 
systematisk udnyttelse af efterforskningsresultaterne og udvikling af et varslings­
system til brug ved mistanke om uregelmæssigheder 
forslag, der tager sigte på at begrænse retten til støtte eller adgangen til visse 
importordninger i henhold til kriterier for udelukkelse af ikke-troværdige støttemod­
tagere. 
b) Kommissionen vil træffe konkrete foranstaltninger til at udbygge sine oplysnings-
kilder ved 
på forsøgsbasis at oprette en telefontjeneste, som Europas borgere kan benytte for at 
afgive fortrolige oplysninger om tilfælde af svig 
ved at fastlægge alle sådanne procedurer, som tjener til at give Kommissionen lettere 
adgang til oplysninger. 
c) Kommissionen vil fortsat i nært samarbejde med medlemsstaterne fremme 
anvendelsen af metoder for risikoanalyser i alle sektorer. 
12 
d) Kommissionen vil prioritere uddannelseskurser, programmer for udveksling og andre 
initiativer med sigte på at forbedre beskyttelsen af Fællesskabets finansielle interesser 
e) Kommissionen vil yde medlemsstaterne teknisk bistand, så indsatsen på nationalt plan 
gøres mere effektiv 
f) Kommissionen vil benytte det nye forum, der er skabt sammen med medlemsstaterne 
inden for rammerne af Det Rådgivende Koordineringsudvalg for Bekæmpelse af Svig, 
der er det vigtigste organ for officielle høringer, og hvor de indvundne erfaringer vil 
blive behandlet med regelmæssige mellemrum. 
4.3. FORBEDRING AF FÆLLESSKABETS RAMMEBESTEMMELSER FOR 
BEDRAGERIBEKÆMPELSE I HVER ENKELT SEKTOR 
EF-reguleringen bør koncentreres om følgende to områder: 
udbygning og forenkling af sektorielle bestemmelser; systematisk indføring i 
bestemmelserne af administrative sanktioner 
styrkelse af kontrolprocedurer og specifikke foranstaltninger til bekæmpelse af svig. 
I 1994 vil man først og fremmest sætte ind på følgende arbejdsområder: 
a) Som en opfølgning af undersøgelsen om administrative sanktioner*1* vil Kommissio­
nen fremsætte forslag med henblik på at styrke bestemmelserne om kontrol og 
(,) SEK(93) 1172 af 16 7 1993. 
13 
sanktioner på fællesskabsniveau. Herudover har Kommissionen til hensigt at stille 
forslag om generelle bestemmelser for administrative sanktioner på fællesskabsplan. 
b) Af hensyn til behovet for at bekæmpe svig vil Kommissionen desuden fortsætte med 
på systematisk grundlag at indføre sanktioner i gennemførelsesbestemmelserne til 
forordningerne om de fælles markedsordninger. Endvidere vil den i forbindelse med 
ovennævnte initiativ undersøge muligheden for at udvide ordningen vedrørende 
administrative sanktioner til alle budgettets områder, især de fællesskabspolitikker, 
der finansieres over strukturfondene. 
c) Kommissionen vil undersøge, om der kan stilles forslag om en retsakt, der gør det 
muligt at udvide det administrative samarbejde med de specifikke kompetente 
myndigheder, der har ansvaret for bekæmpelse af økonomisk kriminalitet; formålet 
skulle være at forbedre koordineringen på fællesskabsplan af alle de skridt, der tages 
forud for et sagsanlæg. 
d) Kommissionen vil give absolut prioritet til vedtagelsen af ændringerne til Rådets 
forordning (EØF) nr. 1468/81(,), der skal styrke procedurerne for gensidig bistand på 
told- og landbrugsområdet. 
4.4. MERE KONVERGENS MELLEM DE UENSARTEDE NATIONALE 
LOVGIVNINGER 
Efter en gennemgang af resultaterne af Kommissionens sammenligtwnde undersøgelse af 
medlemsstaternes love og administrative bestemmelser om s\ng mod Fællesskabets 
budget*2* mener Kommissionen, at der er behov for straks at tage skridt til koordinering 
af indsatsen både indenfor den enkelte medlemsstat og medlemsstaterne imellem. 
(I) Rådets forordning (EØF) nr. 1468/81 om gensidig bistand mellem medlemsstaternes 
administrative myndigheder og om samarbejdet mellem disse og Kommissionen med 
henblik på at sikre den rette anvendelse af told- og landbrugsbestemmelserne - EFT 
L 144 af 2.6.1981. 
<2) SEK(93) 1172 af 16.7.1993. 
14 
Erkendelse af behovet for at skabe konvergens mellem medlemsstaternes lovgivninger på 
de relevante områder er af største betydning. Hvis man skal arbejde på en helhedsløsning 
og træffe de konkrete foranstaltninger, som dette medfører, må Kommissionen og 
medlemsstaterne for at sikre den bedst mulige beskyttelse af Fællesskabets finansielle 
midler til fulde udnytte bestemmelserne i EF-traktaten og bestemmelserne om regerings­
samarbejdet som omhandlet i afsnit VI i unionstraktaten og sørge for, at disse to sæt 
bestemmelser supplerer hinanden. 
I 1994 vil man først og fremmest sætte ind på følgende områder: 
a) Kommissionen vil fremsætte forslag, som går ud på, at medlemsstaterne behandler 
tilfælde af svig til skade for Fællesskabets finansielle interesser som strafferetlige 
overtrædelser. Disse forslag skal skabe et passende juridisk grundlag for retsfor­
følgning af personer, der er skyldige i svig. 
b) Herudover vil den med henblik på en adækvat behandling af tilfælde af svig, der 
berører flere jurisdiktioner, overveje forslag om bedrageribekæmpelse udenfor EU's 
område, om retsligt samarbejde og om generelt mellemstatsligt samarbejde. 
15 
ISSN 0254-1459 
KOM(94) 92 endelig udg, 
DOKUMENTER 
DA 09 
Katalognummer : CB-CO-94-100-DA-C 
ISBN 92-77-66706-0 
Kontoret for De Europæiske Fællesskabers Officielle Publikationer 
L-2985 Luxembourg